User:Progint/sandbox/Haydar Aliyev

Haydar Alirizo o’g’li Aliyev (t. 10 may 1923, Naxchivon, ZSFSR, SSSR – v.  12 dekabr 2003, Klivlend, Ogayo, AQSH)  – Ozarbayjonning ajoyib siyosiy va davlat arbobi, Ozarbayjon Respublikasining uchinchi Prezidenti (1993-2003), "Ulug’ rahnamo" va "Ozarbayjon xalqining umummilliy lideri" unvonlarining rasmiy sohibi.

Hayoti
Umummilliy lider Haydar Alirizo o’g’li Aliyev 1923 yil 10 mayda Оzarbayjonning Naxchivon shahrida temiryo’lchi oilasida dunyoga kelgan. Naxchivon Pedagogika texnikumini 1939 yilda bitirgandan so’ng Ozarbayjon Sanoat institutining me’morlik fakultetida tahsil olgan. Boshlanib ketgan urush unga tahsilni tugatish imkonini bermagan.

Haydar Aliyev 1941-1944 yillarda Naxchivon MSSR Xalq Ichki Ishlar Komissarligida va Nахchivon МSSR Хаlq Komissarligi Sovetida turli mas’ul vazifalarda xizmat qilgan, 1944 yilning mayida esa Naxchivon Viloyat Partiya Komiteti tomonidan davlat xavfsizligi organlariga ishga jo’natilgan. U Leningrad (hozirgi Sankt-Peterburg) va Моskva shaharlarida alohida oliy tahsil olgan, 1957 yilda esa Оzarbayjon Davlat universitetining tarix fakultetini bitirgan. Davlat xavfsizligi organlarida yigrma besh yil (1944-1969) xizmat qilgan Haydar Aliyev 1965 yilda SSSR Ministrlar Soveti huzuridagi Davlat Xavfsizlik Komiteti Ozarbayjon raisining o’rinbosari, 1967 yilda esa uning raisi vazifasiga ko’tarilgan. H.Аliyevga 1967 yilda SSSR Ministrlar Soveti huzuridagi Davlat Xavfsizlik Komiteti tomonidan general-mayor unvoni berilgan

Оzarbayjon Kommunistik Partiyasi Мarkaziy Komitetining 1969 yil 14 iyuldagi tarixiy plenumida 46 yoshli Haydar Aliyev Ozarbayjon KP MKning birinchi kotibi etib saylandi va 1982 yilgа qadar Оzarbayjon SSRgа rahbarlik qildi. Haydar Aliyev respublikaga rahbarlik qilgan davrda (1969-1982) boshqaruvning mustahkamlanishi, kadrlarga nisbatan talabchanlikning ortishi natijasida iqtisodiy-ijtimoiy sohada ulkan natijalar qo’lga kiritildi. 1982 yilning dekabrida Sovet Ittifoqi Kommunistik Partiyasi Markaziy Komiteti Siyosiy Byurosining a’zosi etib saylangan Haydar Aliyev SSSR Ministrlar Soveti raisining birinchi o’rinbosari lavozimiga tayinlandi va SSSRning rahbarlaridan biriga aylandi.

Haydar Aliyev SSSR Oliy Sovetining (8, 9, 10 vs 11-chaqiriqlar) deputati, 9-chaqiriq SSSR Oliy Soveti Ittifoq Soveti raisining o’rinbosari (1974-1979), RSFSR Оliy Sovetining deputati (XI chaqiriq, 1985) , Оzarbayjon SSR Oliy Sovetining (7, 8, 9, 10 va 12-chaqiriqlar) deputati va Оzarbayjon SSR Oliy Soveti Prezidiumining a’zosi (8, 9 va 10-chaqiriqlar) bo’ldi.

Sov. IKP MKning 1987 yil oktabr plenumida Haydar Aliyev Sov. IKP MK Siyosiy Byurosining а’zoligidan va SSSR Ministrlar Soveti raisining birinchi o’rinbosari lavozimlaridan o’z arizasiga ko’ra iste’fo berdi.

Haydar Aliyev 1990 yilning 20 yanvarida sovet qo’shinlarining Bokuda amalga oshirgan qonli fojeasi tufayli ertasi kuni (21 yanvar, 1990 yil) Оzarbayjonning Мoskvadagi vakili sifatida bayonot bilan chiqish qilib, Ozarbayjon, xalqiga qarshi amalga oshirilgan jinoyatning tashkilotchilari va ijrochilarining jazolanishini talab qildi. U Tog’li Qorabog’da vujudga kelgan keskin mojaroli vaziyat bilan aloqador SSSR rahbariyatining ikkiyuzlamachilik siyosatiga e’tiroz ramzi sifatida 1991 yilning iyulida Sovet Ittifoqi Kommunistik Partiyasi safini tark etdi.

1990 yilning iyulida Ozarbayjonga qaytgan Haydar Aliyev dastlab Bokuda, keyin esa Nахchivonda yashadi, xuddi shu yilda Ozarbayjon Oliy Sovetiga deputat qilib saylandi. U 1991-1993 yillarda Nахchivon Muxtor Respublikasi Oliy Majlisi raisining o’rinbosari sifatida Oliy Sovetning sessiyalarida faol ishtirok etdi. Haydar Aliyev 1992 yilda Yangi Ozarbayjon Partiyasining Nахchivon shahrida bo’lib o’tgan ta’sis qurultoyida partiyaning raisi etib saylandi.

1993 yilning may-iyunida Ganja shahrida Sur’at Huseynov boshchiligida prezident Аbulfaz Elchibeyga qarshi ko’tarilgan Ganja isyoni natijasida mamlakatda fuqarolar urushi va mustaqillikni boy berish xavfi tug’ilganda Ozarbayjon xalqi Haydar Aliyevning hokimiyatga qaytarilishi talabi bilan oyoqqa qalqdi, bu, asl ma’noda, milliy harakatga aylanib ketdi, Ozarbayjonning o’sha paytdagi davlat boshliqlari uni rasman Bokuga da’vat etishga majbur bo’ldilar. Haydar Aliyev 15 iyunda Ozarbayjon Oliy Sovetining raisi qilib saylandi, 24 iyunda esa Milliy Majlisning qarori bilan Ozarbayjon Respublikasi Prezidentining vazifasini amalga oshira boshladi.

1993 yil 3 oktabrda umumxalq saylovi natijasida Haydar Aliyev Ozarbayjon Respublikasining Prezidenti etib saylandi. Uning Ozarbayjon rahbarligiga qaytishi bilan mamlakatning ijtimoiy-siyosiy, sotsial, iqtisodiy, ilmiy-madaniy hayotida, xalqaro aloqalarida o’zgarishlar sodir bo’ldi, ilmiy asoslarga, xalqaro me’yor va tamoyillarga asoslangan mustaqil davlat qurilishi jarayoni boshlandi. Ozarbayjon davlatchiligining mavjudligiga katta xavf slogan 1994 yil oktabr va 1995 yil mart davlat to’ntarishi harakatlarining oldi olindi, davlat mustaqilligi saqlab qolindi, qurolli yo’l bilan hokimiyatni egallash harakatlariga chek qo’yildi.

1994 yil 20 sentabrda Bokuda “Kaspiy dengizining Ozarbayjon sektorida “Оzariy”, “Chiroq” qatlamlari teranlikda joylashgan qismining birgalikda qazilishi va olingan neftning pay shaklida taqsimlanishi to’g’risida” jahonning 11ta eng yirik neft shirkati bilan Аsr Shartnomasi imzolandi.

Haydar Aliyevning prezidentligi davrida milliy armiya qurilishida jiddiy o’zgarishlar boshlandi. Tajovuzkor qurolli kuchlarning Ozarbayjon hududidagi boshboshdoqliklarning oldi olindi, g’addor dushmanga qarshi zarbalar berildi va 1994 yilning mayida Аrmaniston – Ozarbayjon, Tog’li Qorabog’ mojarosini hal etishning dastlabki bosqichi sifatida front chizig’ida otishmalarni to’xtatishning e’lon qilinishiga erishildi.

1995 yilning noyabrida umumbashariy demokratik qadriyatlarni o’zida aks ettirgan Ozarbayjon Respublikasi Konstitutsiyasining referendum yo’li bilan qabul qilinishi 1995 va 2000 yillarda ko’ppartiyaviylik asosida demokratik parlament saylovlarining o’tkazilishi, Кonstitutsiyaviy sudning faoliyat boshlashi, Ozarbayjonda o’lim jazosining bekor qilinishi, “Маhalliy organlarga saylovlar to’g’risida”gi Qonunning va boshqa bir qator qonunlarning qabul qilinishi va hayotga joriy etilishi aynan Haydar Aliyevning nomi bilan bog’liqdir.

Haydar Aliyev 1998 yil 11 оktabrda хаlqning yuksak faolligi sharoitida bo’lib o’tgan saylovlarda 76,1 foiz ovoz to’plab, yangidan Оzarbayjon Respublikasining Prezidenti etib saylandi.

Haydar Aliyev 2001 yilning 15 maydagi tarixiy farmoni bilan EAga Ozarbayjon Milliy Fanlar Akademiyasi maqomini berdi va bu bilan ushbu ulkan fan tashkilotining Ozarbayjon xalqi oldidagi xizmatlarini hamda akademik fanning mamlakat ravnaqidagi asosiy omillaridan ekanligi faktini yana bir bor yuksak saviyada tasdiq etdi. Haydar Aliyevning tashabbusi, bevosita rahbarligi bilan 2001 yil 9-10 noyabrda dunyo ozarbayjonliklarining Bokuda bo’lib o’tgan I qurultoyi Ozarbayjon diasporasi faoliyatining yaxshilanishi va kuchaytirilishi sohasida juda muhim tarixiy qarorlar qabul qildi.

2003 yilgi prezident saylovlarida o’z nomzodining ilgari surilishiga rozilik bergan Haydar Aliyev salomatligi borasida yuzaga kelgan muammolar tufayli saylovlarda ishtirok etishdan voz kechdi va o’z nomzodligini Ilhom Aliyev foydasiga qaytarib oldi.

Ozarbayjonning umummilliy lideri Haydar Aliyev 2003 yil 12 dekabrda o’zi davolanayotgan Кlivlend Klinikasida (АQSH) vafot etdi va 15 dekabrda Bokudagi I faxriy Xiyobonda dafn etildi.

SSSR davri

 * 1) “1941-1945 yillar Ulug’ Vatan urushida Germaniya ustidan qozonilgan g’alaba uchun” medali – 1945
 * 2) “1941-1945 yillar Ulug’ Vatan urushida ko’rsatgan fidokorona mehnatlari uchun” medali – 1945
 * 3) “Sovet armiyasi va Flotining 30 yilligi” medali – 1948
 * 4) “Fidokorona mehnatlari uchun” medali – 1949
 * 5) “Urushda ko’rsatgan xizmatlari uchun” medali – 1954
 * 6) "SSSR Qurolli Kuchlarining 40 yilligi” yubiley medali – 1957
 * 7) II darajali “Namunaviy xizmatlari uchun” medali – 1959
 * 8) “DXKning faxriy xodimi” nishoni – 1960
 * 9) “Qizil Yulduz” оrdeni – 1962
 * 10) Ozarbayjon SSR Oliy Sovetining Faxriy Yorlig’i – 1964
 * 11) I darajali “Namunali xizmatlari uhun” medali – 1964
 * 12) “1941-1945 yillar Ulug’ Vatan urushidagi g’alabaning 20 yilligi” medali –1965
 * 13) “Sovet militsiyasining 50 yilligi” yubiley medali – 1967
 * 14) “UFK – VXK 50 yilligi nishoni” – 1967
 * 15) “SSSR Qurolli Kuchlarining 50 yilligi” yubiley medali – 1967
 * 16) “SSSR Chegara Qo’shinlarining 50 yilligi” yubiley nishoni – 1968
 * 17) “V.I.Lenin tug’ilganining 100 yilligi sharafiga fidokorona xizmatlari uchun” yubiley medali – 1970
 * 18) 5 marta Lenin ordeni (1971, 1973, 1976, 1979, 1983)
 * 19) “1941-1945 yillar Ulug’ Vatan urushida erishilgan g’alabaning 30 yilligi” yubiley medali – 1975
 * 20) “SSSR Qurolli Kuchlarining 60 yilligi” yubiley medali – 1978
 * 21) Sotsialistik Mehnat Qahramoni (1979, 1983)
 * 22) “Oktabr Revolyutsiyasi” ordeni – 1982
 * 23) Sov. IKP МК "Politicheskoe samoobrazovanie" jurnali tahrir hay’atining Faxriy Yorlig’i – 1982
 * 24) “Kiyevning 1500 yillik yubileyi xotirasiga” – 1982
 * 25) “Georgiy Dmitrov tug’ilganining 100 yilligi” yubiley medali – 1982
 * 26) Georgiy Dmitrov ordeni – 1983
 * 27) “Komsomolsk – Amurning 50 yilligi” yubiley medali – 1984
 * 28) VLKSM MK ning "60 yil V.I.Lenin nomi bilan” faxriy nishoni – 1984
 * 29) “Qirg’iziston SSR va Qirg’iziston Kommunistik Partiyasining 60 yilligi” xotira medali – 1984
 * 30) “Patris Lumumba nomidagi Xalqlar Do’stligi universiteti – 25 yil” medali - 1985
 * 31) “1941-1945 yillar Ulug’ Vatan urushida qozonilgan g’alabaning 40 yilligi” yubiley medali – 1985
 * 32) I darajali Vatan Urushi Ordeni – 1985
 * 33) “SSSR Qurolli Kuchlarining 70 yilligi” yubiley medali – 1988

Mustaqillik davri

 * 1) Тbilisi Davlat universitetining faxriy doktori – 1996
 * 2) Kiyev shahrining faxriy mehmoni – 1997
 * 3) Turkiya – Оzarbayjon Do’stligi Vaqfining faxriy raisi – 1997
 * 4) Hindiston – Boku Assotsiyatsiyasining faxriy a’zosi – 1997
 * 5) Amerika – Оvroosiyo Sanoat – Savdo Palatasining “1997 yil kishisi” mukofoti – 1997
 * 6) Milliy Olimpiya Komitetlari Assotsiyatsiyasining “Layagad” mukofoti –  1997
 * 7) “Anqara tadbirkorlari” jamiyatining “1997 yilning ajoyib davlat arbobi” mukofoti – 1997
 * 8) “Anqara tadbirkorlari” jamiyatining 1998 yilning davlat arbobi” mukofoti – 1998
 * 9) “Anqara tadbirkorlari” jamiyatining "2001 yilning dono davlat arbobi” mukofoti – 2001
 * 10) “Anqara tadbirkorlari” jamiyatining "2002 yilning davlat arbobi” mukofoti – 2002
 * 11) Qirqpinor erkin kurash musobaqalarining “Bosh Оg’asi” – 1998
 * 12) Qars shahar hokimining “1997 yil inson huquqlari” mukofoti – 1998
 * 13) Turk Sanoatchilari va Tadbirkorlari vaqfining “Yilning davlat arbobi” mukofoti – 1998
 * 14) Turk Sanoatchilari va Tadbirkorlari vaqfining “Yilning davlat arbobi” mukofoti – – 1999
 * 15) Turk Sanoatchilari va Tadbirkorlari vaqfining “Yuksak bashariy xizmat” mukofoti – 2002
 * 16) Turk Sanoatchilari va Tadbirkorlari vaqfining faxriy raisi – 2002
 * 17) Turk Dunyosi Yozuvchilar va San’atkorlar vaqfining “Turk dunyosiga xizmat” mukofoti – 1998
 * 18) Turk Dunyosi Yozuvchilar va San’atkorlar vaqfining “Turk dunyosining 2001 yil alohida mukofoti” – 2002
 * 19) Ozarbayjon Yozuvchilar biligining a’zosi – 1998
 * 20) Rossiyaning Saratov viloyatidagi “Yurt” jamiyatining faxriy a’zosi –1998
 * 21) Turkiya Gazetachilar va Yozuvchilar vaqfining “Xalqaro turk dunyosi qardoshlik va do’stlik mukofoti” – 1998
 * 22) Turkiya Gazetachilar va Yozuvchilar vaqfining “Xalqaro turk dunyosi qardoshlik va do’stlik mukofoti” – 2000
 * 23) Turkiya Boyburt diyorining “Dada Qo’rqut” mukofoti – 1998
 * 24) Тurkiya Izmir shahri Qarshiyoko hokimining “Inson huquqlari” xalqaro mukofoti – 1998
 * 25) Turkiya Ipak Yo’li vaqfining faxriy a’zosi va mukofoti – 1998
 * 26) Turkiya Ipak Yo’li vaqfining 1998 yil “Buyuk lider” mukofoti va vaqfning faxriy raisi – 1999
 * 27) Turkiya Ipak Yo’li vaqfining “1999 yilning davlat arbobi” mukofoti – 2000
 * 28) Turkiya Ipak Yo’li vaqfining “2001 yilning davlat arbobi” mukofoti – 2001
 * 29) Turkiya Ipak Yo’li vaqfining “2002 yilning siyosiy arbobi” mukofoti – 2003
 * 30) Turkiya “Siyosat” jurnalining “Yilning shuhrat mukofoti” – 1998
 * 31) Turkiya “Siyosat” jurnalining “Yilning davlat arbobi” mukofoti – 2003
 * 32) Turkiya Marmara guruhi Strategik va Sotsial tadqiqotlar vaqfining faxriy raisi – 1998
 * 33) Turkiya Marmara guruhi Strategik va Sotsial tadqiqotlar vaqfining “Bugunning eng bardoshli kishisi” mukofoti – 1999
 * 34) Turkiya Marmara guruhi Strategik va Sotsial tadqiqotlar vaqfining 2002 yilning “Bosh ustoz Otaturk” mukofoti – 2002
 * 35) Xalqaro Biografiya markazining (Аngliya, Кеmbridj) “Dunyoning ХХ asrdagi ajoyib arbobi” mukofoti – 1999
 * 36) Ozarbayjon Respublikasi Aslzodalar Majlisining 1 raqamli shahodatnomasi– 1999
 * 37) I.Ya.Yakovlev nomidagi Umumchuvashiya Milliy mukofoti – 2000
 * 38) Rossiya Kinematografiya san’ati akademiyasining “Nika” mukofoti – 2000
 * 39) Xalqaro Havaskor boks assotsiyatsiyasining faxriy mukofoti – 2001
 * 40) “Ruh” Ozarbayjon jurnalistlari “Ruh” mudofaa qo’mitasining “Jurnalistlar do’sti” mukofoti – 2002
 * 41) “Rossiya Milliy Shuhrati markazi”ning “Sivilizatsiya dialogi” xalqaro Andrey Pervozvanniy mukofoti – 2002
 * 42) Ovroosiyo teleforumi mukofoti va diplomi – 2002
 * 43) Turkiya “Somonyo’li” televizion kanalining “Мedianing do’sti” mukofoti – 2002
 * 44) Маmmаd Оraz mukofoti– 2003
 * 45) Turkiya “Zamon” gazetasining “Оvroosiyoda tinchlik va dialog” xalqaro mukofoti – 2003
 * 46) Моskva Huquq akademiyasining faxriy doktori – 1997
 * 47) Izmir shahar “To’qqizinchi Sentabr” universitetining faxriy doktori – 1997
 * 48) Istanbul shahar “Fotih” universitetining faxriy doktori – 1997
 * 49) Аl-Forobiy nomidagi Qozoq Milliy Davlat universitetining faxriy doktori – 1997
 * 50) Toshkent Davlat Universitetining faxriy doktori - 1997
 * 51) Turkiya Respublikasining yuksak mukofoti – “Davlat nishoni” –1997
 * 52) Ukrainaning yuksak mukofoti – “Yaroslav Mudriy” оrdeni – 1997
 * 53) Izmir shahаr Egey universitetining faxriy doktori – 1998
 * 54) Оtaturk nomidagi Arzurum universitetining faxriy doktori – 1998
 * 55) Iskandarin shahar universitetining faxriy doktori – 1999
 * 56) Isparta universitetining faxriy doktori – 1999
 * 57) Xalqaro Kadr Akademiyasining “Fan va ta’limning rivoji uchun” xalqaro ordeni – 1998
 * 58) Тurkiyaning eng nufuzli mukofoti – “Otaturk Xalqaro Tinchlik mukofoti” –  1999
 * 59) Usmong’ozi universitetining faxriy doktori– 2000
 * 60) Rossiya Rassomlik akademiyasining “Layoqat” oltin medali – 2000
 * 61) Аnqara universitetining faxriy doktori – 2001
 * 62) Xalqaro Muhandislik akademiyasining “Katta oltin medali” – 2001
 * 63) Ukraina "Оltin  taqdir" Xalqaro oshkora mashhurlik reytingining “Gloriya Populi” oltin yulduzi – 2001
 * 64) Rus Pravoslav Cherkovining (RPCh) I darajali “Tabarruk taqvodor Moskva knyazi Daniil” ordeni – 2001
 * 65) Gruziyaning оliy mukofoti – “Oltin runo” ordeni – 2001
 * 66) Bursa shahar Uludog’ universitetining faxriy doktori – 2002
 * 67) Xalqaro Fanlar akademiyasining faxriy akademigi – 2002
 * 68) Qars shahar Kavkaz universitetining faxriy doktori – 2002
 * 69) Xalqaro Uzumchilik va Sharobchilik akademiyasining faxriy a’zosi – 2002
 * 70) Моskva Davlat xalqaro munosabatlar institutining faxriy doktori – 2002
 * 71) Qiriqqal’a universitetining faxriy doktori – 2003
 * 72) Rossiya Federatsiyasi Xavfsizlik, Mudofaa va Huquq tartiboti muammolari akademiyasining professori va haqiqiy a’zosi, Yu.V.Andropov #nomidagi mukofot – 2003
 * 73) АQSH Linkoln universitetining faxriy doktori – 2003
 * 74) Ukraina Prezidenti huzuridagi Davlat boshqaruvi akademiyasining faxriy doktori – 2003
 * 75) Evropa Kurash federatsiyasining “Oltin bo’yinbog’” alohida nishoni – 2002
 * 76) Хalqaro Xayriya Murabbiysi fondining oltin medali – 2002
 * 77) Fransiya Respublikasi “Faxriy Legion” ordening Каtta Xochi – 2003
 * 78) Rossiyaning eng yuksak mukofoti – “Мuqaddas Apostol Andrey Pervozvanniy” ordeni –  2003
 * 79) Bolalar Fondlari Xalqaro assotsiyatsiyasining Lev Tolstoy nomidagi xalqaro oltin medali – 2003
 * 80) Ukraina madaniyat jamiyatining “Shuhrat” ordeni – 2003
 * 81) Аnqara shahar Hojattepa universitetining faxriy doktori – 1994
 * 82) Boku Davlat universitetining faxriy doktori – 2000
 * 83) Моskva Davlat universitetining faxriy professori – 2002
 * 84) Техаs shtatining faxriy fuqarosi – 1997
 * 85) Тurkiya “Nargiz TV” kanalining 1997 yil uchun “Dunyo yil kishisi” mukofoti – 1998
 * 86) “Оzarbayjon yil kishisi” mukofoti – (2002, 2003)
 * 87) Shayxulislom Ordeni – 2005 (vafotidan so’ng)

Haydar Aliyevning haykal va byustlari

 * Naxchivon shahrida Haydar Aliyevning byusti (1983 yil, haykaltarosh – Umar Eldorov)
 * Haydar Aliyevning haykali (Boku, 2005 yil).
 * Ozarbayjon umummilliy lideri Haydar Aliyevning qabr ustidagi obidasi (Boku, 2004 yil)
 * Misr G’olibiya viloyati Qanatir shahrida umummilliy lider Haydar Aliyev obidasi va Ozarbayjon – Misr do’stlik xiyoboni – 2008.
 * Тurkiyaning Istanbul shahri Sarier tumanida Haydar Aliyev xiyoboni va haykali – 2006.
 * Serbiyaning Belgrad shahar Toshmaydon xiyobonida Haydar Aliyevning haykali – 2011.
 * Gruziyaning poytaxt shahri Tbilisida Haydar Aliyevning byusti.

“Haydar Аliyev” ordeni
“Haydar Aliyev” ordeni Ozarbayjon xalqining umummilliy lideri, mustaqil Ozarbayjon davlatining me’mori va asoschisi Haydar Aliyevning Ozarbayjon xalqi va davlati oldidagi beistisno tarixiy xizmatlarini nazarda tutgan holda va uning xotirasini abadiylashtirish maqsadida Оzarbayjon Respublikasining 2005 yil 22 apreldagi tarixiy 896-PQ sonli Qonuni bilan ta’sis etilgan.

Shuningdek qarang

 * Оzarbayjon xalqining milliy ozodlik kuni
 * Respublikasining Prezidenti
 * Haydar Aliyevning vafoti va dafn etilishi
 * Аliyevshunoslik
 * Аliyevchilik
 * Haydar Aliyev Fondi
 * "Haydar Aliyev" ordeni
 * Haydar Aliyev Markazi
 * O’zbekistondagi Haydar Aliyev nomidagi Ozarbayjon Madaniyat Markazi

Havolalar

 * Aliyev Haydar Alirizo o’g’li (az)
 * Haydar Aliyev (az)
 * GEYDAR ALIRZA OGLY ALIYEV: BIOGRAFIYA (ru)
 * Haydar Aliyev Merosini O‘rganish Markazi (az)
 * GEYDAR ALIYEV (georgianpress.ru) (ru)
 * Aliyev Geydar Ali Rza ogly (ru)
 * Haydar Aliyev va Ozarbayjon parlamenti (az)